
ΕΛΛΗΝΙΚΗ ΔΗΜΟΚΡΑΤΙΑ
    ΔΗΜΟΣ ΛΕΥΚΑΔΑΣ  
Λευκάδα, 27/9/2023

ΔΕΛΤΙΟ ΤΥΠΟΥ
Διαμόρφωση δημοτικών οδών και ηλεκτροφωτισμού στο Μαραντοχώρι

Με απόφαση της Οικονομικής Επιτροπής, εγκρίθηκε το πρακτικό της επιτροπής ηλεκτρονικού διαγωνισμού του έργου: «Αποκατάσταση - Συντήρηση - Διαμόρφωση & Ηλεκτροφωτισμός Δημοτικών Οδών Οικισμού Μαραντοχωρίου Λευκάδας», με προϋπολογισμό 399.999,00€ με ΦΠΑ.
Κατατέθηκαν δύο πρόσφορές και προσωρινός μειοδότης αναδείχθηκε η εργοληπτική επιχείρηση με την επωνυμία «ΑΝΑΓΝΩΣΤΟΣ ΚΩΝ/ΝΟΣ ΚΑΙ ΣΙΑ ΕΕ», με ποσοστό έκπτωσης 3,00%.
Το έργο αφορά την εκτέλεση των εργασιών για τη διαμόρφωση δημοτικών οδών και κοινόχρηστου δημοτικού χώρου, καθώς και τον ηλεκτροφωτισμό τους στον οικισμό του Μαραντοχωρίου, Λευκάδας.

